CELEX: 52009XG0131(01)
Language: fi
Date: 2009-01-31 00:00:00
Title: Neuvoston päätelmät eurooppalaisen tutkimusalueen vision 2020 määrittelystä

31.1.2009   
            
            
               FI
            
            
               Euroopan unionin virallinen lehti
            
            
               C 25/1
            
         Neuvoston päätelmät eurooppalaisen tutkimusalueen vision 2020 määrittelystä
   (2009/C 25/01)
   EUROOPAN UNIONIN NEUVOSTO
   
               1.
            
            
               PALAUTTAA MIELEEN:
               
                           —
                        
                        
                           15. kesäkuuta 2000 antamansa päätöslauselman Euroopan tutkimus- ja innovaatioalueen perustamisesta (1)23. ja 24. maaliskuuta 2000 Lissabonissa kokoontuneen Eurooppa-neuvoston puheenjohtajan päätelmien pohjalta, joissa Euroopan unioni hyväksyi Lissabonin strategian ja tavoitteen, jonka mukaan EU:sta tehtäisiin maailman kilpailukykyisin ja dynaamisin tietoon perustuva talous,
                        
                     
                           —
                        
                        
                           22. ja 23. maaliskuuta 2005 kokoontuneen Eurooppa-neuvoston puheenjohtajan päätelmät, joissa Lissabonin strategia uudistettiin tukeutuen erityisesti osaamiseen, innovointiin ja inhimillisen pääoman hyödyntämiseen,
                        
                     
                           —
                        
                        
                           vihreän kirjan ”Eurooppalainen tutkimusalue: uudet näköalat”, jonka komissio hyväksyi 4. huhtikuuta 2007 ja jossa esitetään ensisijaisia tavoitteita eurooppalaisen tutkimusalueen syventämiseksi ja laajentamiseksi siten, että se kaikilta osiltaan tukee uudistettua Lissabonin strategiaa,
                        
                     
                           —
                        
                        
                           13. ja 14. maaliskuuta 2008 kokoontuneen Eurooppa-neuvoston puheenjohtajan päätelmät, joissa kehotetaan poistamaan osaamisen vapaan liikkuvuuden esteet luomalla ”viides vapaus”,
                        
                     
                           —
                        
                        
                           tieteen ja teknologian tulevaisuudesta Euroopassa 23. marraskuuta 2007 antamansa päätelmät, joissa kehotettiin lisäämään julkista ja yksityistä tutkimuksen rahoitusta sekä tutkimuksen inhimillisiä voimavaroja,
                        
                     
                           —
                        
                        
                           30. toukokuuta 2008 antamansa päätelmät ”Ljubljanan prosessin käynnistäminen — kohti eurooppalaisen tutkimusalueen toteuttamista”, joiden tavoitteena oli perustaa eurooppalaiselle tutkimusalueelle tehostettu hallinnointijärjestelmä ja joissa korostettiin erityisesti tarvetta kehittää eurooppalaiselle tutkimusalueelle pitkän aikavälin visio Lissabonin strategian tavoitteiden pohjalta,
                        
                     
                           —
                        
                        
                           26. marraskuuta 2008 päivätyn komission tiedonannon kasvua ja työllisyyttä koskevasta Euroopan talouden elvytyssuunnitelmasta, jossa ehdotetaan muun muassa toimenpiteitä tukemaan tietoperustaista taloutta ja etenkin tutkimuspainotteisia pk-yrityksiä, jotka nykyisessä rahoituskriisissä ovat erityisen vaaralle alttiita.
                        
                     
         
               2.
            
            
               KANNUSTAA yhteisöä ja jäsenvaltioita jatkamaan toimintansa yhteensovittamista tutkimuksen ja teknologian kehittämisen alalla turvatakseen kansallisen politiikan ja yhteisön politiikan keskinäisen yhtenäisyyden.
            
         
               3.
            
            
               VAHVISTAA UUDELLEEN, että koko Euroopan on tärkeää lujittaa tieteellistä ja teknologista perustaa ja kehittää kilpailukykyään — kestävän kehityksen ja myös ympäristönsuojelun tavoitteet huomioon ottaen — sekä palvella kansalaisten tarpeita toteuttamalla sellainen eurooppalainen tutkimusalue, jolla tutkijat, tieteellinen osaaminen ja teknologia liikkuvat vapaasti.
            
         
               4.
            
            
               KOROSTAA, että eurooppalaisella tutkimusalueella koordinointi ja yhteistyö perustuvat vapaaehtoisuuteen ja että ne toteutetaan vaihtelevissa kokoonpanoissa yhteisön ja jäsenvaltioiden välisen tiiviin yhteistyön hengessä, osallistaen tarvittavilta osin tutkimuksen ja teknologian kehittämisen puiteohjelmaan kuuluvia maita ja ottaen läheisyysperiaatteen asianmukaisesti huomioon.
            
         
               5.
            
            
               MUISTUTTAA, että tutkimuksen ja teknologian kehittämisen puiteohjelman lisäksi on olemassa useita erilaisia merkittäviä Euroopan tason aloitteita, kuten EUREKA ja COST, jotka ovat edelleen olennaisia aidon yhteistyöhengen luomiseksi. Lisäksi Euroopassa on useita erittäin korkeatasoisia tiedelaitoksia, joihin lukeutuu hallitustenvälisiä tieteellisiä järjestöjä ja tiedelaboratorioita (2) ja joiden ansiosta eurooppalainen tutkimus saa maailmanlaajuista tunnustusta.
            
         
               6.
            
            
               PALAUTTAA MIELEEN, että yhteisöpatentti kuuluu tärkeänä tekijänä toimivaan teollis- ja tekijänoikeusjärjestelmään, jonka EU on ottamassa vähitellen käyttöön, ja että Euroopan innovaatio- ja teknologiainstituutin (EIT) yhdessä sen tulevien osaamis- ja innovointiyhteisöjen kanssa tulisi myötävaikuttaa tutkimuksen, innovaation ja koulutuksen lähentämiseen kaikkialla Euroopassa.
            
         
               7.
            
            
               VAHVISTAA JÄLLEEN, että eurooppalainen tutkimusalue muodostaa kasvua ja työllisyyttä koskevan Lissabonin strategian ydinosan, ja KOROSTAA tarvetta varmistaa, että eurooppalainen tutkimusalue on täysin toimintakykyinen ja kaikilta osiltaan tukee tutkimuksen, innovaation ja koulutuksen muodostamaa osaamiskolmiota, joka edistää Euroopan kansainvälistä kilpailukykyä ja kestävää kehitystä ja tukee sen kunnianhimoista tavoitetta tulla johtavaksi tietoon perustuvaksi taloudeksi ja yhteiskunnaksi.
            
         
               8.
            
            
               KATSOO tältä osin, että lisääntyvä maailmanlaajuinen kilpailu tutkimuksen alalla ja maailmanlaajuisten yhteiskunnallisten haasteiden ilmeneminen edellyttävät eurooppalaisen tutkimusalueen täysimääräisen toteuttamisen, myös ulkoisen ulottuvuuden, vauhdittamista.
            
         
               9.
            
            
               ANTAA TUKENSA oheiselle eurooppalaisen tutkimusalueen visiolle vuodelle 2020, jonka jäsenvaltiot ja komissio kehittivät kumppanuuden hengessä Ljubljanan prosessin ensimmäisessä vaiheessa.
            
         
               10.
            
            
               KEHOTTAA jäsenvaltioita ja komissiota levittämään tätä yhteistä visiota laajalti sidosryhmille ja eri yhteiskuntatahoille, määrittämään pian sen toteuttamisen edellyttämät politiikat ja toimet ja tämän jälkeen käsittelemään, ajantasaistamaan ja syventämään sitä osana Ljubljanan prosessia.
            
         
               11.
            
            
               KEHOTTAA jäsenvaltioita ja komissiota ottamaan tämän vision huomioon, kun ne pohtivat vuoden 2010 jälkeistä Lissabonin strategiaa.
            
         
               12.
            
            
               KEHOTTAA tulevia puheenjohtajavaltioita ottamaan huomioon tämän vision ja sen kehitysmahdollisuudet kehitellessään ehdotuksia eurooppalaisen tutkimusalueen tulevasta hallinnoinnista ja KOROSTAA tarvetta hyödyntää olemassa olevien koordinointirakenteiden, esimerkiksi CRESTin, kaikki mahdollisuudet eurooppalaisen tutkimusalueen aloitteita käsiteltäessä.
            
         
               13.
            
            
               PYYTÄÄ komissiota ehdottamaan vuoden 2009 loppuun mennessä eräitä seurantaindikaattoreita ja arviointiperusteita, joiden avulla voidaan mitata eurooppalaisen tutkimusalueen vision 2020 osalta saavutettua edistymistä.
            
         
      (1)  EYVL C 205, 17.7.2000, s. 1.
   
      (2)  Kuten Euroopan ydinfysiikan tutkimusjärjestö (CERN), Euroopan avaruusjärjestö (ESA), eteläisen pallonpuoliskon tähtitieteellistä tutkimusta harjoittava eurooppalainen järjestö (ESO), Euroopan molekyylibiologian laboratorio (EMBL) jne.
   
      LIITE
      ”EUROOPPALAISEN TUTKIMUSALUEEN VISIO 2020”
      
         Vuoteen 2020 mennessä kaikki toimijat hyötyvät eurooppalaisella tutkimusalueella täysipainoisesti ”viidennestä vapaudesta”: tutkijoiden, osaamisen ja teknologian vapaasta liikkuvuudesta. Eurooppalainen tutkimusalue tarjoaa houkuttelevat edellytykset sekä tehokkaat ja toimivat hallinnolliset puitteet tutkimuksen teolle ja T&K-intensiivisiin aloihin investoinnille Euroopassa. Se tuottaa merkittävää lisäarvoa edistämällä tervettä Euroopan laajuista tiedealan kilpailua varmistaen samalla yhteistyön ja koordinoinnin asianmukaisen tason. Se reagoi kansalaisten tarpeisiin ja toiveisiin ja edistää tehokkaasti Euroopan kestävää kehitystä ja kilpailukykyä.
      
      Eurooppalainen tutkimusalue on kiinteä osa yhteiskuntaa ja reagoi sen tarpeisiin ja toiveisiin kestävän kehityksen tavoitteet huomioon ottaen
      Eurooppalainen julkisesti tuettu tiede- ja teknologia-ala on keskeisessä asemassa vastattaessa kansalaisten ja yritysten tarpeisiin kansainvälisen huippututkimuksen avulla.
      Suuriin haasteisiin vastataan mittavilla julkisilla ja yksityisillä tutkimusinvestoinneilla sekä strategisilla kumppanuuksilla, joissa ovat mukana yhteisö, jäsenvaltiot ja assosioituneet valtiot eri kokoonpanoissa yhteisen harkinnan mukaan.
      Tutkimuksella tuetaan myös kansallisten ja EU:n politiikkojen kehittämistä ja tuotetaan päättäjille helppotajuista, monipuolista ja ajantasaista tieteellistä näyttöä.
      Eurooppalainen tutkimusalue perustuu yhteiskunnan ja tiede- ja teknologiayhteisön keskinäiseen luottamukseen ja jatkuvaan vuoropuheluun. Tutkimuksen vapaus tunnustetaan täysin. Eurooppalaisella tutkimusalueella tehdyssä tutkimuksessa kunnioitetaan EU:n eettisiä periaatteita sekä tuetaan sen demokraattisia arvoja ja jäsenvaltioiden kulttuureita ja kansallisia identiteettejä.
      Eurooppalaisen tutkimusalueen ansiosta Eurooppa voi esiintyä yhtenäisesti kansainvälisillä foorumeilla ja suhteessa tärkeimpiin kansainvälisiin kumppaneihinsa. Viranomaiset edistävät yhdessä kaikilla tasoilla tutkimus- ja kehittämisyhteistyötoimiensa johdonmukaisuutta ja kehittävät yhteisiä aloitteita, jotka antavat Euroopalle johtoaseman maailmanlaajuisiin haasteisiin vastaamisessa ja kestävän kehityksen tavoitteiden saavuttamisessa.
      Eurooppalaisen tutkimusalueen ansiosta Eurooppa yltää tutkimuksen huippuosaamiseen ja lisää merkittävästi kilpailukykyään globaalistuneessa maailmassa
      Tutkimusjärjestelmien uudistaminen sekä koulutus- ja innovaatiojärjestelmien uudistaminen liittyvät kiinteästi toisiinsa
      Voimakasta vuorovaikutusta osaamiskolmiossa (koulutus, tutkimus ja innovointi) edistetään kaikilla tasoilla — yksittäisistä tutkijoista, rahoitusorganisaatioista, korkeakouluista ja tutkimuslaitoksista pk-yrityksiin ja monikansallisiin yhtiöihin — ja sitä tuetaan asianmukaisilla eurooppalaisilla mekanismeilla.
      Viranomaiset kaikilla tasoilla suunnittelevat yhteisesti, tapauksen mukaan asiaan liittyvien sidosryhmien osallistuessa, tutkimus-, koulutus- ja innovointipolitiikkoja ja -ohjelmia aina, kun se on tarpeen näiden vaikuttavuuden, tehokkuuden ja yhteiskunnalle ja taloudelle tuoman lisäarvon optimoimiseksi.
      Henkilöresurssien riittävä saanti tieteen ja teknologian alalla on tarpeen sekä julkisille että yksityisille tutkimusalan toimijoille, ja eurooppalainen tutkimusalue auttaa kehittämään asianmukaisia rakenteita tutkijakykyjen koulutusta ja tasapainotetusti toteutettua liikkuvuutta sekä työ- ja yksityiselämän välistä tasapainoa varten.
      Eurooppalainen tutkimusalue tukee Euroopan kilpailukyvyn kehittämistä …
      Yrityksiä kannustetaan innovoimaan ja investoimaan Eurooppaan ja erityisesti tutkimus- ja kehittämistoimintaan. Eurooppalaisella tutkimusalueella toimivat yritykset hyötyvät innovatiivisten tavaroiden ja palvelujen sisämarkkinoista ja maailmanlaajuisille kasvaville markkinoille suuntautuvista erinomaisista vientimahdollisuuksista. Ne hyödyntävät täysimääräisesti avoimen innovoinnin mahdollisuuksia osaamisen sisämarkkinoiden ansiosta, toimiva teollis- ja tekijänoikeusjärjestelmä mukaan lukien.
      Koko eurooppalaisella tutkimusalueella uudet innovatiiviset yritykset ja pk-yritykset voivat solmia helposti tutkimuskumppanuuksia eurooppalaisen julkisen tiedemaailman kanssa ja hyötyä houkuttelevista toimintaedellytyksistä, jotka perustuvat ennakoivaan normien määrittelyyn ja koordinoituihin julkisiin hankintoihin ja jotka helpottavat niiden pääsyä Euroopan nopeasti kasvaville innovatiivisten ideoiden, tavaroiden ja palvelujen markkinoille.
      … ja antaa koordinoitua tukea huippututkimukseen sitoutuneille tutkijoille ja tutkimuslaitoksille
      Koko eurooppalaisella tutkimusalueella viranomaiset edistävät Euroopan kansainvälistä tiede- ja teknologia-alan huippuosaamista, joka perustuu yhteistyöhön ja koordinointiin silloin, kun ne tuovat selvää lisäarvoa. Tätä varten kansallisia ja alueellisia tutkimusjärjestelmiä, politiikan tavoitteita sekä levitys- ja tukimekanismeja ja -ohjelmia, jotka ovat eurooppalaisen tutkimusalueen keskeisiä osatekijöitä, kehitetään yksinkertaisella ja johdonmukaisella tavalla.
      Huomattava osa tutkimuksen julkisesta rahoituksesta hoidetaan eurooppalaisen tutkimusalueen laajuisen avoimen kilpailun kautta, joka perustuu tutkimuksen laatuun ja merkityksellisyyteen, mikä asteittain edistää tarvittavaa erikoistumista ja keskittymistä ihannekokoisiksi huippuosaamisyksiköiksi ja lisää tutkimusrahoituksen tehokkuutta.
      Julkinen rahoitus jättää tilaa alhaalta ylöspäin suuntautuvalle luovuudelle ja terveellä tavalla erilaisille toimintatavoille haasteiden käsittelyssä. Tämä käsittää myös täysin avoimen, riippumattoman tutkimuksen, jota rahoitetaan Euroopan tutkimusneuvoston ja kansallisten rahoitusorganisaatioiden kautta, jotka ovat avoimia yksittäisten tutkijoiden tai ryhmien suorille, kansallisille ja kansalliset rajat ylittäville hakemuksille EU:ssa.
      Samalla tiede- ja teknologia-alan valmiuksien kehittämistä tehostetaan koko EU:ssa
      Käyttäen täysimääräisesti tutkimusvoimavarojaan kaikki Euroopan maat ja alueet toimivat omien vahvuuksiensa pohjalta ja pitävät yllä tai luovat yhteyksiä muualla Euroopassa olevaan täydentävään erityisosaamiseen ja tieteen ja teknologian alan valmiuksiin. Tämä toteutetaan koheesiopolitiikan merkittävällä tukemisella ja asianmukaisella rajatylittävällä koordinoinnilla, niin että varmistetaan paras mahdollinen valmiuksien saaminen käyttöön koko Euroopassa.
      Osana huipputason tiedealan laitosten monipuolista ja rikasta kenttää eurooppalaisen tutkimusalueen keskeiset infrastruktuurit edistävät tieteen huippuosaamista maailmanlaajuisesti kilpailulliselta pohjalta ja saavat tarvittaessa EU-tason yhteisrahoitusta uusien hajautettujen infrastruktuurien kehittyessä nopeasti. Ne mahdollistavat kansainvälisen huipputason tutkimusvälineistön ja teknologiademonstraattoreiden tasavertaisen saatavuuden.
      Eurooppalainen tutkimusalue: saumaton, maailmalle avoin vapauden ja vuoropuhelua, vaihtoa ja vuorovaikutusta koskevien mahdollisuuksien alue
      Eurooppalainen tutkimusalue mahdollistaa osaamisen vapaan liikkuvuuden kansallisten rajojen yli. Viranomaiset yhteisesti kaikilla tasoilla noudattavat kolmansien maiden kanssa tehtävässä yhteistyössä ulospäin suuntautuvaa lähestymistapaa, joka perustuu vastavuoroiseen etuun ja teollis- ja tekijänoikeuksien asianmukaiseen hallinnointiin ja suojaamiseen. Eurooppalainen tutkimusalue on globaalissa osaamistaloudessa kaikkien tieteellisen ja teknologisen tiedon tuottajien, levittäjien ja käyttäjien tärkeimpien globaalien verkostojen ytimessä.
      Yhteiset puitteet, ohjeet ja tarvittaessa yhteinen lainsäädäntö helpottavat sellaisten rajatylittävien markkinoiden ja verkostojen luomista ja toimintaa, joilla eurooppalaisen tutkimusalueen toimijat voivat olla tosiasiallisessa ja tehokkaassa vuorovaikutuksessa keskenään.
      Eurooppalaisen tutkimusalueen tutkimuslaitokset ovat strategisesti, taloudellisesti ja hallinnollisesti vapaita solmimaan kestäviä kumppanuuksia ja yhteenliittymiä Euroopassa ja sen ulkopuolella ja olemaan tosiasiallisessa vuorovaikutuksessa yritysten ja muiden toimijoiden kanssa. Vuorovaikutusta helpottavat sopimuksen perusteella tehtävän tutkimuksen avoimet markkinat ja teollis- ja tekijänoikeuksien hallinnointia koskeva asianmukainen ohjaus.
      Toimijat pystyvät hankkimaan, hallinnoimaan ja jakamaan osaamista (muun muassa avoimen pääsyn kautta) koko eurooppalaisella tutkimusalueella erittäin suorituskykyisten yhteentoimivien tietojärjestelmien välityksellä.
      Eurooppalaiset tutkimuslaitokset tarjoavat eri puolilta maailmaa tuleville tutkijoille — sekä miehille että naisille — houkuttelevat työolot yhtenäisillä työmarkkinoilla, jotka mahdollistavat maiden ja alojen välisen liikkuvuuden ja asettavat mahdollisimman vähäisiä taloudellisia ja hallinnollisia esteitä.